
НА ВНИМАНИЕТО НА МЕДИИТЕ

П Р Е С С Ъ О Б Щ Е Н И Е


[bookmark: _GoBack]СТУДЕНТИ МОГАТ ДА УЧАТ БЕЗ ТАКСИ В ЕВРОПЕЙСКИЯ ПОЛИТЕХНИЧЕСКИ УНИВЕРСИТЕТ
Приложна информатика, Зелена енергетика и Строително инженерство през учебната 2018/2019 г.


Следвайки приоритетната си политика на социална отговорност, новият италиански собственик на Европейския политихнически университет – университетът Пегасо в гр. Неапол, взе решение да обяви преференциален прием на ограничен борй студенти на конкурсен принцип:
- 36 студента (по 12 във всяка от акредитираните бакалавърски специалности Приложна информатика, Зелена енергетика и Строително инженерство) от гр. Перник и област Перник без заплащане на семестриални такси; 
- 36 студента (по 12 във всяка от акредитираните бакалавърски специалности Приложна информатика, Зелена енергетика и Строително инженерство)  от областите София, Кюстендил област, Благоевград, Враца, Видин и Монтана със заплащане на 25% от семестриалната такса в размер на 375 лв.;
- 36 студента (по 12 във всяка от акредитираните бакалавърски специалности Приложна информатика, Зелена енергетика и Строително инженерство) от София-град със заплащане на 50% от семестриалната такса в размер на 750 лв.

На студентите, които са извън Перник, се осигурява общежитие.

Изискванията за прием са:
За всички бакалавърски специалности в ЕПУ се кандидатства с матура по математика, или физика, или български език и среден успех от дипломата.  
Балът се образува от удвоената оценка от матурата по математика или физика, или български език и средния успех от дипломата за средно образование.
Кандидат-студентът може да участва в класирането и с оценката от положен конкурсен изпит по математика или физика в други висши училища. 

Кандидатстудентите подават документите си за кандидатстване в ЕПУ от 16 юли 2018 г. до 30 юли 2018 г. в сградата на ЕПУ на адрес:  гр. Перник - 2300, България, ул. «Св. св. Кирил и Методий», № 23 или online на адрес http://epu.bg/bulgaria/application/apply.

За контакти: 
Моника Бадева, тел.: +359 898751012, имейл: office@epu.bg

